钦定古今图书集成/明伦汇编/氏族典/第002卷 > 北周
## 钦定古今图书集成/明伦汇编/氏族典/第002卷 > 北周

### 孝闵帝元年赐柳庆王悦韩雄等姓宇文氏周摇姓车非氏〈孝闵帝不改元〉

按《周书孝闵帝本纪》，不载。按《柳庆传》，“庆天性抗直，
无所回避，太祖深委仗焉。孝闵帝践祚，赐姓宇文氏，
进爵平齐县公。”按《王悦传》，“悦少有气干，为州里所
称。于谨伐江陵平，悦从军展效，因留镇之。孝闵践祚，
授郢州，进爵蓝田县侯，迁司宪中大夫，赐姓宇文氏，
又进爵河北县公。”按《韩雄传》，“雄少敢勇，膂力绝人，
工骑射”，有将帅材略。孝闵帝践祚，进爵《新义郡》公，赐
姓宇文氏。

按《隋书周摇传》：“摇字世安，其先与后魏同源，初为普
乃氏，及居洛阳，改为周氏。摇少刚果，有武艺，性谨厚，
动遵法度。仕魏，官至开府仪同三司。周闵帝受禅，赐
姓车非氏，封金水郡公。”

### 明帝元年赐赵昶刘志尞允等姓宇文氏高宾姓独孤氏〈是年未改元〉按周书明帝本纪不载按赵昶传昶少聪明有志

“节，以功封章武县伯。世宗录前后功，进爵长道郡公，
赐姓宇文氏，赏劳甚厚。二年，征拜宾部中大夫，行吏
部。”按《裴果传》，刘志以广州来附，拜大丞相府墨曹
参军，封华阴县男，邑二百户，迁国子祭酒。世宗出牧
宜州，太祖以志为幕府司录。世宗迁莅岐州，又令志
以本官翊从。及世宗即位，除右金紫光禄大夫，车骑
大“将军、仪同三司，进爵武乡郡公，增邑通前一千户，
仍赐姓宇文氏。”按《高宾传》：“宾少聪颖，有文武干用。
大统六年归阙，世宗初，除咸阳郡守，加使持节、车骑
大将军、仪同三司、散骑常侍，赐姓独孤氏。又有安定
尞允，本姓牛氏，亦有器干，知名于时，历官侍中、骠骑
大将军、开府仪同三司，工部尚书、临泾县”公，赐姓宇

父允，魏侍中工部尚书、临泾公，赐姓为牛氏。”〈按尞允事两史

互异存以备考

明帝二年，赐寇和姓《若口引》氏。

按《周书明帝本纪》，不载。按《寇洛传》：“太祖以洛为右
大都督，从讨侯莫陈悦，平之，拜泾州刺史。大统初，魏
文帝诏进爵京兆郡公。四年，镇东雍。五年，卒于镇。子
和嗣。世宗二年，录勋旧，以洛配享太祖庙庭，赐和姓
若口引氏，改封松阳郡公。”

### 武帝 年许叱罗协复姓

按《周书武帝本纪》，不载。按《叱罗协传》，“晋公护征协
入朝，引与同宿，深寄托之。协欣然承奉，誓以躯命自
效。协既受护重委，冀得婚连帝室，乃求复旧姓叱罗
氏。护为奏请，高祖许之。”

建德六年，赐郭衍姓叱罗氏。

按《周书武帝本纪》，不载。按《隋书郭衍传》，“衍少骁勇，
善骑射。建德中，从武帝与齐主大战于晋州，追齐师
至高壁，败之，仍从平并州。以功封武强县公，邑一千
二百户，赐姓叱罗氏。宣政元年，为右中军熊渠中大
夫。”〈按周以建德六年平齐故载于此〉

### 宣帝 年改高姓为姜

按：《周书。宣帝本纪》：“帝不听人有高大之称，诸姓高者
改为姜。”

### 静帝大象二年诏赐姓者悉复旧

按《周书静帝本纪》，“大象二年十二月癸亥，诏曰，《诗》称
‘不如同姓’”，《传》曰“异姓为后。”盖明辩亲疏，皎然不杂。太
祖受命，龙德犹潜，箓表革代之文，星垂除旧之象，三
分天下，志扶魏室，多所改作，冀允上元。文武群官，赐
姓者众，本殊国邑，实乖胙土，不歆非类，异骨肉而共
烝尝；不爱其亲，在行路而叙昭穆。且神征革姓，本为
历数有归，天命在人，推让终而弗获。故君临区宇，累
世于兹。不可仍遵谦挹之旨，久行权宜之制。诸改姓
者，悉宜复旧。

按《唐书高祖本纪》，“高祖姓李氏，陇西成纪人也。其祖
虎，西魏时赐姓大野氏。”隋文帝与高祖相亲爱，文帝
相周，复高祖姓李氏。